《殿院曾渊子宅酒酣放歌》
宋代·廖应淮

禽声兮啾啾，草色兮幽幽。
风{左火右专}{左火右专}兮火怒，泉殷殷兮血流。
屋将焚兮燕呢喃以未已，鼎沸兮虱婆娑其不休。
归去来兮，不归兮焉求。

作者简介：（1229—1280）宋建昌军南城人，字学海，号溟滓生。少有抱负，好研摩世运及方技诸家之说。年三十游杭，上疏言丁大全乱政，配汉阳军。荷枷行歌出都，见者壮之。蜀人杜可大客汉阳，言之营将，得脱戍籍；且授以邵雍先天易数学说，一授即悟。后遂于临安市楼卖卜。有《历髓》、《星野指南》、《象滋说会补》、《画前妙旨》等。